als_Latn dik_Latn sag_Latn
Gjithmonë ekziston rreziku se një ditë mund të kyçeni në një prej llogarive tuaja online e të zbuloni se dikush tjetër ka hyrë në të pa dijeninë ose lejen tuaj. Me këtë lloj situate janë përballur shumë përdorues, që kanë shfrytëzuar shërbimet online si Gmail në të kaluarën.
Këtë javë, Google ka postuar në faqen e saj zyrtare ku deklaron se ka ndërmarrë hapa për të mbrojtur llogaritë e përdoruesve nga një veprimtari e tillë. Përpjekja filloi në 2010, kur Google kishte vënë re se hakerët kishin bërë ndryshime në tentativat e tyre për të depërtuar në llogaritë e Google.
Zgjidhja e Google ishte për të krijuar një numër të madh ndryshoresh, mbi 120 në fakt, që merren parasysh kurdoherë që një person futet në llogarinë e tij. Nëse një shenjë nuk pajtohet me ndryshoret, siç mund të jetë një llogari që përdoret në një shtet tjetër, Google mund t’i bëjë përdoruesit një pyetje sigurie ose të kërkojë numrin e tyre të telefonit.
Hakerët nuk mund t’i gjejnë këto informacione dhe Google tha se këto përpjekje kanë ulur vjedhjet e llogarive deri në 99,7 për qind nga 2011. Sigurisht, përdoruesit mund të ndërmarrin hapat e tyre për të mbrojtur më mirë llogaritë, duke përdorur fjalëkalime më të forta dhe më shumë alternativa për gjetjen e fjalëkalimeve.
(Herë të lexuara: 204)
als_Latn als_Latn als_Latn als_Latn als_Latn